โครงการในอนาคต

6.1 โครงการปรับปรุงหน่วยผลิตกรดฟอสฟอริค

นอกเหนือจากการนำกรดฟอสฟอริคมาใช้เป็นวัตถุดิบเพื่อการผลิตปุ๋ยเคมีแล้ว
บริษัทฯยังมีแผนที่จะปรับปรุงหน่วยผลิตกรดฟอสฟอริคให้สามารถผลิตกรดที่มีความเข้มข้นสูงขึ้นและบริสุทธิ์ขึ้น
ทั้งนี้เพื่อตอบสนองความต้องการของกลุ่มอุตสาหกรรมผลิตอาหารสัตว์และสินค้าอุปโภคบริโภคที่ใช้กรดฟอสฟอริคเป็นวัตถุดิบในการผลิตที่มีเพิ่มขึ้น
บริษัทฯเชื่อมั่นว่าโครงการนี้จะช่วยให้บริษัทฯมีรายได้เพิ่มขึ้นอย่างมีนัยสำคัญ
อีกทั้งทำให้บริษัทฯสามารถใช้หน่วยผลิตกรดฟอสฟอริคได้อย่างเต็มที่ตลอดปี
กล่าวคือไม่ขึ้นกับฤดูกาลใช้ปุ๋ยเคมีดังเช่นอดีตที่ผ่านมา

6.2 พัฒนาเทคโนโลยีการผลิตเพื่อลดต้นทุนการผลิต

เป้าหมาย: ลดต้นทุนการผลิต 10%

1.  โครงการติดตั้ง Pre-Neutralizer (PN-Tank) ที่ โรงปั้นเม็ดปุ๋ย เพื่อผลิต Ammonium
    Sulfate (A/S) ใช้เอง เนื่องจากราคาของ A/S ในตลาดโลกมีแนวโน้มสูงขึ้น
    โดยการผลิต A/S ดังกล่าวจะใช้ Sulfuric Acid (H₂SO₄) ที่เป็นเกรดปกติหรือ Spent
    Acid มาทำปฏิกิริยากับ Ammonia (NH3) ได้เป็น A/S เหลว และ feed
    เข้าไปในกระบวนการผลิตที่ โรงปั้นเม็ดปุ๋ย ได้ (ลดต้นทุนปุ๋ยได้ตันละ 0.5-10.0%
    จากต้นทุนการผลิตปุ๋ยจากกระบวนการเดิม คือ Pipe Reactor อย่างเดียว อย่างไรก็ตาม
    ต้นทุนการผลิตปุ๋ยจากระบบ Pre-Neutralizer + Pipe Reactor นั้นจะขึ้นอยู่กับราคาของ
    A/S, NH₃ และ H₂SO₄ เป็นหลัก)

2.  โครงการติดตั้งเครื่องบด Oversized Phosphate Rock
    เพื่อนำมาใช้งานในกระบวนการผลิตที่โรงกรดฟอสฟอริค เนื่องจาก Oversized Phosphate
    Rock
    ที่มีอยู่จำเป็นต้องขายออกไปหรือส่งออกไปนอกโรงงานเพื่อว่าจ้างบดและนำกลับมาใช้งานใหม่
    ซึ่งพบว่ามีเรื่องการสูญหายระหว่างขนส่งและการปนเปื้อนกับวัตถุดิบตัวอื่นๆ
    เนื่องจากเครื่องบดของผู้ว่าจ้างนั้นมีวัตถุดิบหลายชนิด (ลดต้นทุนการบด 50%
    จากที่ส่งออกไปบดนอกโรงงาน ~50 USD/ton Rock, Cost saving ~ 1.5 ล้านบาท/ปี)

3.  โครงการใช้งาน Gypsum เป็น Filler ทดแทนทรายบางส่วนในการผลิตปุ๋ย
    เนื่องจากปริมาณ Filler ที่ใช้ต่อปีนั้นขึ้นอยู่กับสูตรในการผลิต โดยเฉลี่ย ~30,000 ตัน/ปี
    ราคา ~330 บาท/ตัน

4.  โครงการใช้งาน Phosphate Rock จากแหล่งอื่น โดยแบ่งการใช้งาน Phosphate Rock
    ออกเป็น 2 ประเภท คือ Major Phosphate Rock และ Minor Phosphate Rock
    ทั้งนี้เนื่องจากต้องการใช้ Minor Phosphate Rock
    ที่มีราคาถูกกว่าจะช่วยลดต้นทุนการผลิตกรดฟอสฟอริค แต่อย่างไรก็ตาม Phosphate Rock
    ที่จะเลือกมาใช้กับกระบวนการผลิต U400 นั้น ค่อนข้าง Sensitive มาก
    เนื่องจากกระบวนการผลิตถูกออกแบบมาเพื่อการใช้ Phosphate Rock เพียงไม่กี่ชนิด
    (Phosphate Rock ~3.3 ton จะผลิตกรดฟอสฟอริคที่ 100%P₂O₅ ได้ 1 ton)

    3.  โครงการปรับปรุงพื้นที่และจัดตั้ง Tank Farm

        เนื่องจากปัจจุบันผู้ประกอบการที่ให้บริการส่งออกผลิตภัณฑ์เหลวมีจำนวนจำกัด
        ผู้ต้องการใช้บริการมีจำนวนเพิ่มมากขึ้นในขณะที่มีผู้ประกอบการให้บริการเพื่อการส่งออกมีจำนวนจำกัด
        ความต้องการใช้บริการมีเพิ่มขึ้น
        ประกอบกับพื้นที่ใช้สอยของโรงงานยังไม่ได้จัดสรรใช้ให้เป็นประโยชน์เต็มที่
        รวมทั้งสาธารณูปการภายในโรงงานและท่าเรือซึ่งสามารถรองรับการดำเนินการดังกล่าวได้นั้นยังไม่ถูกนำมาใช้ให้เป็นประโยชน์อย่างเต็มที่
        ดังนั้นบริษัทฯจึงมีแผนที่จะปรับปรุงพื้นที่และจัดตั้ง Tank Farm
        เพื่อให้บริการส่งออกผลิตภัณฑ์เหลวดังกล่าว
        บริษัทฯเชื่อมั่นว่าโครงการนี้จะช่วยให้บริษัทฯมีรายได้เพิ่มขึ้นอย่างมีนัยสำคัญยิ่ง
        แต่อย่างไรก็ตามโครงการดังกล่าวยังอยู่ระหว่างการเจรจาขออนุมัติจากการนิคมอุตสาหกรรมแห่งประเทศไทย(กนอ.)ในการดำเนินการ
        ซึ่งคาดว่าคงต้องใช้เวลาอีกสักระยะหนึ่งในการเริ่มโครงการได้